ძველი ვეძისი
ძველი ვეძისი — სოფელი თბილისში, საბურთალოს რაიონში. მდებარეობს თრიალეთის ქედის აღმოსავლეთ კალთაზე, მდინარე დიღმისწყლის ხეობაში. ზღვის დონიდან — 640 მეტრი. 2007 წლამდე ექვემდებარებოდა მცხეთის მუნიციპალიტეტის დიღმის თემს, 2014 წლის აღწერით სოფელში ცხოვრობდა 53 ადამიანი. ვეძისის სახელი ძველი ქართული სიტყვიდან „ვეძიდან“ მომდინარეობს. „ვეძა“ სულხან-საბა-ორბელიანის მიხედვით, მომჟაო წყაროს ნიშნავს. XX საუკუნის 30-იან წლებში ორი სოფელი, ქვემო და ზემო ვეძისი არსებობდა.